עדינה פייטן

עדינה פייטן (באנגלית: Adina Paytan) היא פרופסור במחלקה למדעי כדור הארץ ומדעים פלנטריים באוניברסיטת קליפורניה בסנטה קרוז. היא ידועה במחקר על המחזור הביוגאוכימי בהווה ובעבר. יש לה למעלה מ-330 פרסומים מדעיים בכתבי עת כגון: Science, Nature, Proceedings of the National Academy of Sciences ו-Geophysical Research Letters.

 חינוך וקריירה מוקדמת 
פייטן נולדה וגדלה בישראל. כסטודנטית לתואר ראשון, פייטן "פגשה" בגאוכימיה שהיא משווה לפאזל מורכב גדול. היא השיגה תארים ראשונים בגאולוגיה וביולוגיה (1985) ותואר .M.Sc בחינוך מדעי ממכון ויצמן למדע (1987) ותואר .M.Sc באוקיינוגרפיה ומדעי כדור הארץ (1989) מהאוניברסיטה העברית בירושלים. הדוקטורט של פייטן. הוא ממכון סקריפס לאוקיינוגרפיה שבסן דייגו (1996), שם עבדה עם מרים קסטנר על שימוש בבריט כמתעד של הכימיה באוקיינוס. לאחר עבודת פוסט דוקטורט באוניברסיטת קליפורניה, סן דייגו, היא עברה למחלקה למדעי הגאולוגיה והסביבה באוניברסיטת סטנפורד, ולאחר מכן לתפקיד באוניברסיטת קליפורניה, שבסנטה קרוז.

 קריירה 
פייטן היא מדענית בין-תחומית וגם תומכת בחינוך STEM והסברה ציבורית. היא משתמשת בחתימות איזוטופיות וכימיות כדי לבחון מחזוריות ביו-גיאוכימית גלובלית. זה כולל מחקרים על הזרמת מי תהום למערכות החוף, מחזוריות תזונה, התחמצנות האוקיינוסים ופליאוקיאנוגרפיה. מחקרים אלה כוללים מדידות ברזולוציה גבוהה של איזוטופי פחמן ו-גופריתPaytan, A., Arrigo, K., R., 2000. The Sulfur-Isotopic Composition of Cenozoic Seawater Sulfate: Implications for Pyrite Burial and Atmospheric Oxygen. International Geology Review, 42: pp. 491–498., כדי לאפיין שינויים במחזור הפחמן הימי והאטמוספירי. זאת באמצעות איזוטופים של סטרונציום בתוך בריט, וכדי להסיק על שינויים במחזור הפחמן העולמי על פני זמן גאולוגי, ותוך חקירות מודרניות של הזרמת מי תהום, כמקור של חומרים מזינים לחופי האוקיינוסיםKnee, Karen L.; Street, Joseph H.; Grossman>, Eric E.; Boehm, Alexandria B.; Paytan, Adina 2010. Nutrient inputs to the coastal ocean from submarine groundwater discharge in a groundwater-dominated system: Relation to land use (Kona coast, Hawaii, U.S.A.). Limnology and Oceanography. 55 (3): 1105–1122. ולשוניות האלמוגים.
מרכז|ממוזער|עדינה פייטן במהלך מחקר על בריאות אלמוגים במפרץ אילת.
במסגרת מאמציה בכיוון של חינוך STEM והסברה ציבורית, פייטן משמשת כחונכת של המרכזים למצוינות במדעי האוקיינוסים(COSEE), שם דוגלת בתפקידן של אוניברסיטאות בניהול הסברה ציבורית. פייטן התחילה את תוכנית GeoKids באוניברסיטת סטנפורד, על מנת לחנך את ילדי בית הספר היסודי למדע. פייטן גם מנחה מאסטרנטים ודוקטורנטים במעבדה שלה.

 פרסים והוקרות 
 פרס טומי ואיווט אדמונדסון לשירות מיוחד מטעם האגודה למדעי הלימנולוגיה והאוקיינוגרפיה ASLO 2024
 תואר פרופסור לשם כבוד מטעם אוניברסיטת בן-גוריון בנגב, 2023
 מדליית וורנאדסקי מטעם האיחוד האירופאי למדעי הביוגאולוגיה - EGU עבור תרומות יוצאות דופן למדעי הביוגאולוגיה 2022.
 מלגת פולברייט למשאבים ימיים פורטוגל 2020
 פרס א.ג. האנטסמן למצוינות במדעים ימיים 2019
 עמיתת האיגוד הגאופיזיקלי האמריקאי - AGU 2018
 עמיתת האגודה למדעי הלימונולוגיה והאוקיינוגרפיה (ASLO, 2016)
 פרס דאנסגארד לאמצע הקריירה בפליאוקיינוגרפיה מטעם AGU (Advancing Earth & Space Sciences) לשנת 2015
 עמיתת החברה הגאוכימית 2014
הרצאה על שם רייצ'ל קרסון של האיחוד הגיאופיזי האמריקאי - AGU לשנת 2013
פרס פיטרסון מטעם הקתדרה למצוינות של קרן פרופ' ד"ר וורנר פיטרסון, GEOMAR Helmholtz Centre for Ocean Research Kiel 2013
פרס האיחוד הגאופיזי האמריקאי - AGU למדעי הים לחוקרים צעירים 2002

קישורים חיצוניים

 הערות שוליים 

קטגוריה:אוקיינוגרפים
קטגוריה:צרפתיות שנולדו ב-1961